סימאס יסאיטיס

סימאס יסאיטיס (ליטאית: Simas Jasaitis; נולד ב-26 במרץ 1982 בווילנה שבליטא הסובייטית) הוא כדורסלן ליטאי המשחק בעמדות הקלע והסמול פורוורד בקבוצת לוקומוטיב קובאן הרוסית ובנבחרת ליטא.

הוא החל את הקריירה שלו בקבוצת הנוער של סאקאלי, ובשנת 2000 החל לשחק בסגל הבוגר של הקבוצה. יכולתו הטובה זיכתה אותו בתשומת לב מהמועדון הליטאי הידוע ריטאס וילנה, והוא חתם בו כבר בשנת 2001. יסאיטיס שיחק בריטאס תחת הדרכתו של המאמן נבן ספאחיה, וכשזה עזב את ריטאס והצטרף למכבי תל אביב יסאיטיס עבר ביחד עמו.

יסאיטיס הפגין יכולת טובה במכבי, אך הקבוצה כשלה בניסיון להעפיל לפיינל פור של היורוליג, והנהלת מכבי החליטה לא לחדש את החוזים של חלק מהשחקנים ובהם יסאיטיס. תוך זמן קצר הוא חתם בטאו ויטוריה מספרד, והצטרף שם פעם נוספת לנבן ספאחיה.

הוא שיחק בוויטוריה במשך עונה אחת בלבד, ולאחר מכן חתם בחובנטוד בדאלונה למשך עונה עם אופציה לעונה נוספת. שכרו אמור להיות כמיליון דולרים.

יסאיטיס נמנה עם סגל הנבחרות הליטאיות עד גיל 18 ועד גיל 20, ושיחק במדיהן באליפות אירופה עד גיל 18 (2000) ועד גיל 20 (2002).

תארים בהם זכה
 אליפות ליטא: 2002/03, 2005/06
 אליפות הליגה הבלטית: 2005/06
 גביע יול"ב: 2004/05
 אליפות ישראל: 2006/07
 אליפות ספרד: 2007/08

קישורים חיצוניים

 פרופיל באתר היורוליג

כדורסלנים ליטאים
וילנה: אישים
כדורסלני ריטאס וילנה
כדורסלני טורק טלקום
כדורסלני מכבי תל אביב
כדורסלני סאסקי בסקוניה
כדורסלני חובנטוד בדאלונה
כדורסלני גלאטסראיי
כדורסלני לוקומוטיב קובאן
כדורסלני נבחרת ליטא
ספורטאים ליטאים בפולין
ספורטאים ליטאים בישראל
ספורטאים ליטאים בספרד
ספורטאים זרים בטורקיה
ילידי 1982